projecte-aina/catalan_government_crawling huggingface dataset:
Barcelona, 20 de juliol de 2016
El web social obre un món de possibilitats per a l'aprenentatge autodirigit.
La creació d'entorns personals d'aprenentatge (EPA) sorgeix en la societat digital com una possibilitat per al reciclatge professional continu.
Els EPA posen ordre a l'allau de coneixements i de connexions professionals que hi ha a la xarxa, els quals ben
gestionats poden resoldre les necessitats d'aprenentatge de manera ràpida i personalitzada.
Per tot això, els formadors de l'administració pública han de tenir un paper actiu en aquest ecosistema d'aprenentatge.
Es fa imprescindible reflexionar sobre els reptes i compromisos en el nou paradigma de l'aprenentatge, actualitzant de manera continuada el coneixement dels formadors sobre nous conceptes, noves eines i diferents metodologies per a les sessions presencials.
Això es farà de manera pràctica i vivencial, a la segona part de la jornada.
Presentació a càrrec de Agustí Colomines i Companys, Director de l'Escola d'Administració Pública de Catalunya. vídeo
Entorns personals d'aprenentatge per al reciclatge professional continu dels formadors, a càrrec de Eva Gea, Pedagoga experta en formació virtual. vídeo | presentació
El Manual de Frascati, que edita l'OCDE, constitueix un document tècnic de referència internacional.
Conté els criteris fonamentals per a la mesura de les activitats de recerca i desenvolupament (R+D), que és la base de les estadístiques i els indicadors comparables internacionalment.
També és una eina útil en política científica, que permet orientar l'estratègia de competitivitat cap on la dirigeixen els principals generadors de coneixement del món.
Els esforços coordinats entre els països membres i no membres de l'OCDE per definir i aplicar les recomanacions d'aquest manual han esdevingut una font valuosa de documentació per als responsables de polítiques científiques, de recerca i econòmiques.
Les definicions que es recullen en aquest document han estat adoptades per moltes administracions i funcionen com a llenguatge comú per debatre qüestions al voltant de les polítiques de desenvolupament econòmic i sobre estadístiques d'inversió, entre d'altres.
La setena edició és el resultat d'una de les revisions de més abast que s'han fet del Manual original.
Entre d'altres novetats, posa una atenció especial al procés imparable de globalització de l'R+D i a la quantitat creixent de modalitats de finançament i execució de l'R+D tant dins d'un mateix sector com entre sectors.
A Catalunya, el Manual de Frascati és una guia de referència tant per a la recollida i gestió de la informació que es demana a executors de l'R+D, com per la recollida i gestió de la informació que proveeix l'Administració de la Generalitat de Catalunya com a finançadora d'R+D.
La Direcció General de Recerca i l'Escola d'Administració Pública de Catalunya han organitzat aquesta jornada per donar a conèixer les novetats de la setena edició del Manual de Frascati, traduït al català per la Generalitat de Catalunya.
La mesura de les activitats d' R+D és una part cabdal de les estadístiques i el Manual de Frascati, que edita l'OCDE, és el que utilitzen com a referència els ens responsables de les estadístiques oficials d'R+D i també diferents organismes reconeguts internacionalment.
Més concretament, l'objectiu de la sessió ha estat proveir els assistents dels coneixements tècnics necessaris per a l'aplicació dels criteris del nou Manual a la mesura de les activitats d'R+D, que duen a terme els gestors, els finançadors i els executors d'aquest tipus d'activitats.
L'Escola va organitzar el dia 14 de març una jornada adreçada als formadors interns.
La figura del formador intern es va crear el 1996 amb la finalitat de captar empleats públics que, a més de l'expertesa professional en determinades matèries (procediment administratiu, contractació administració, gestió econòmica, gestió de recursos humans, prevenció de riscos laborals, comunicació i habilitats, organització i processos...), tenen també la competència pedagògica adequada per impartir docència i contribuir a la capacitació i millora professional d'altres empleats públics.
Des del 1996, s'han fet diversos processos de selecció de formadors interns d'acord amb les necessitats en les diferents matèries esmentades.
Es tracta d'un procés exigent que té tres fases.
A la primera fase es valora el currículum professional i l'experiència docent; a la segona fase s'avalua la competència pedagògica per mitjà d'una entrevista i una prova pràctica; i la tercera fase és un curs selectiu de formació.
La finalitat del procés de selecció és assegurar que les persones que el superen tenen l'expertesa en la matèria corresponent i les habilitats pedagògiques adequades.
L'últim procés de selecció es va dur a terme al llarg de 2018 i ha permès incorporar 41 nous formadors interns.
Comptant aquestes noves incorporacions, l'Escola té actualment 130 formadors interns en actiu.
L'objectiu de la jornada del dia 14 de març va ser donar valor de manera explícita i pública a aquest col·lectiu.
La jornada va servir també per donar la benvinguda institucional des de l'Escola als nous formadors.
Com en altres ocasions en què s'ha fet aquesta jornada, a més del reconeixement que es vol donar des de l'Escola als formadors interns, sempre es reserva una part del programa amb l'objectiu que serveixi per aportar als assistents elements d'anàlisi i de reflexió útils per a la tasca docent.
En aquest cas, va consistir en la conferència de Sebastià Serrano, catedràtic emèrit de lingüística general i de teoria de la comunicació de la Universitat de Barcelona i autor de diversos llibres sobre comunicació.
El títol de la conferència és "Comunicació i incertesa en el món d'avui".
L'Institut Català de les Dones té intenció, dins les seves línies d'actuació, de descriure la importància de l'existència dels GTTG, el seu rol d'ariet per lluitar contra la ceguesa de l'actuació pública per deixar de reproduir desigualtat i la seva experiència com a engranatge de voluntats en el si dels departaments.
Benvinguda institucional, a càrrec d'Esteve Llitrà Virgili, Cap de Servei de Polítiques d'Igualtat de Gènere i Assessorament Jurídic.
"La importància de les gotes malaies o com les persones dels GTTG són les imprescindibles", a càrrec de Carme Vidal Estruel, consultora de Tamaia, Viure sense Violències.
Torn obert de paraules a les persones participants.
Taula rodona d'experiències d'incorporació de la perspectiva de gènere en els àmbits sectorials dels departaments, amb la participació de Iria Caamiña Cabo (Departament de Salut), Anna Vidal Mena (Departament de Justícia), Neus Rios Calvet (Departament de Cultura) i Andreu Alfonso Barrios (Departament d'Interior).
La taula serà moderada per Esteve Llitrà Virgili, Cap de Servei de Polítiques d'Igualtat de Gènere i Assessorament Jurídic.
Dinàmica participativa sobre l'experiència de la formació com a eina transformadora, conduïda per Joana Martínez Montabes, responsable del Pla Director de Formació en Equitat de Gènere.
Improvisació teatral/espectacle participatiu que s'haurà anat construint durant la jornada, a càrrec de FEMIMPRO i cloenda.
Base de dades multidisciplinària que conté algunes de les revistes del fons de la Biblioteca: Administration & society, American review of public administration, The international review of administrative sciences, Public personnel management.
Base de dades multidisciplinària que conté algunes de les revistes del fons de la Biblioteca: Administrative science quarterly, Public administration research and theory, Journal of public policy, La revue administrative.
Base de dades multidisciplinària que conté les següents revistes: The international journal of public sector management, International journal of leadership in public services, Journal of knowledge management.
Base de dades multidisciplinària que conté les següents revistes: Public management review, International journal of public administration, Public money & management.
La Plataforma Open Access de Revistas Científicas Electrónicas Españolas y Latinoamericanas e-Revistas és un projecte impulsat pel Consejo Superior de Investigaciones Científicas (CSIC) amb la finalitat de contribuir a la difusió i visibilitat de les revistes científiques publicades en Amèrica Llatina, Carib, Espanya i Portugal.
L'objectiu del portal és reunir, seleccionar i difondre les revistes científiques espanyoles i llatinoamericanes, de qualsevol disciplina i qualsevol idioma, que es publiquen en accés obert i que compleixen determinats requisits de qualitat editorial.
DOAJ és un directori de revistes científiques i acadèmiques d'accés obert, que té com a objectiu incrementar la visibilitat i l'ús de les revistes científiques i acadèmiques.
La seva meta és esdevenir el centre de referència mundial de totes les revistes d'accés obert que garanteixin un sistema de control de la qualitat dels seus continguts.
Director de l'Escola d'Administració Pública de Catalunya
Membre de l'Equip de Gestió del Coneixement de l'Agència de Protecció de la Salut
Formador intern de procediment administratiu de l'EAPC
Formadora interna de gestió econòmica de l'EAPC
Coordinadora pedagògica de continguts formatius
Secció de Formació Virtual de l'EAPC
Secció de Formació Transversal i Qualitat de l'EAPC
Subdirector de Recursos Humans i Organització del Departament d'Economia i Finances
Director d'Innovació i Consultoria de Gesem
En l'acte d'obertura, Juli Ponce, director de l'Escola, va reflexionar sobre els diferents paradigmes de l'Administració i va concloure que actualment l'Escola aposta decididament pels entorns de xarxa i les tecnologies de la informació.
Seguidament el cap del Servei de Formació Descentralitzada i no Presencial, Jordi Vivancos, va fer una introducció del que seria la Jornada, va fer un balanç del que ha estat la formació oberta i a distància a l'Escola d'ençà del 2001 i va esmentar-ne els projectes de futur.
En la conferència "La formació a distància: perspectives i tendències", Josep Maria Duart, director de la Càtedra UNESCO e-Learning-UOC, va argumentar que la tecnologia ha de ser una eina que ajudi en l'aprenentatge, i va exposar alguns dels mites que hi ha a l'entorn de la formació a distància, algunes realitats d'aquesta formació (amb dades estadístiques) i nous instruments, en el context del Web 2.0, que s'han incorporat a aquest tipus de formació (blogs, wikis, podcast, e-portfolio).
Posteriorment es van presentar exemples de bones pràctiques en formació oberta i a distància, experiències de gestió del coneixement i de comunitats de pràctiques.
La Jornada va acabar amb la taula rodona "Tecnologies per a l'aprenentatge: innovació tecnològica o canvi de model formatiu".
L'acte es va poder seguir en directe per Internet mitjançant videoconferència.
Aquesta jornada, la primera de l'Escola d'Estiu 2012, acull novetats, encerts i dificultats en el desenvolupament de la nostra feina i ens permet posar en comú aspectes de disseny, de metodologia didàctica o de gestió formativa; una fórmula que s'ha demostrat útil per a totes les persones que participen en aquest fòrum.
La jornada ha destacat els avenços fets en matèria d'avaluació i de presentació de resultats.
Valoració mitjana de la utilitat dels continguts (en una escala d'1 a 4): 3,26
Valoració mitjana de la satisfacció global(en una escala d'1 a 4): 3.35
Nombre de respostes al qüestionari de valoració: 42 (64%)
La Jornada d'enguany ha permès als responsables de formació dels departaments, les universitats i els ajuntaments catalans reflexionar sobre els models i les estratègies que avaluen l'impacte de la formació.
La Jornada també es va poder seguir per streaming video a través del nostre canal d'emissions en directe: www.gencat.cat/eapc/escolaendirecte
Valoració mitjana de la utilitat dels continguts (en una escala d'1 a 4): 2,88
Valoració mitjana de la satisfacció global (en un escala d'1 a 4): 2,98
Nombre de respostes al qüestionari de valoració: 57 (86%)
El director de l'Escola d'Administració Pública de Catalunya, Carles Ramió, i el cap del Servei de Formació Descentralitzada i no Presencial, Orland Cardona, han presentar aquesta Jornada, que ha tingut lloc a la Sala d'Actes de l'Escola el dimarts 20 de novembre de 2007.
Adreçada al personal de les administracions públiques de Catalunya vinculat a la gestió de la formació i els recursos humans, pretén un doble objectiu: d'una banda, reflexionar sobre l'aprenentatge informal i les possibilitats de gestionar-lo dins de les organitzacions; i, de l'altra, donar a conèixer la situació actual dels estàndards en el desenvolupament de material formatiu en línia.
Els conferenciants convidats, Jay Cross, Sergio Vásquez, Íñigo Babot, Jordi Vivancos i Francesc Busquets, especialistes en diferents àmbits sobre formació i tecnologia, han participat en les ponències i els col·loquis posteriors.
D'esquerra a dreta: Orland Cardona i Carles Ramió
Barcelona, 28 d'octubre de 2008
L'Escola d'Administració Pública ha organitzat la III Jornada sobre formació oberta i a distància a les administracions públiques amb l'objectiu d'abordar la formació en competència digital en un doble vessant.
D'una banda, per reflexionar sobre els continguts i les implicacions de la formació en competència digital.
I, d'una altra, per analitzar mètodes formatius que consolidin el conjunt de competències clau per a l'aprenentatge al llarg de la vida (ús interactiu de les eines de comunicació, interacció en grups heterogenis, actuació autònoma), definides per l'OCDE.
Carles Ramió i Matas, director de l'Escola, juntament amb Orland Cardona i Pérez, cap del Servei de Formació Descentralitzada i no Presencial n'han fet la presentació.
Ramió ha destacat les noves formes de gestió de la formació a l'Administració i els mecanismes d'aprenentatge i de gestió del coneixement que permeten assolir, precisament, la competència digital.
El Govern de la Generalitat va aprovar el 19 de febrer de 2008 el model d' acreditació en tecnologies de la informació i la comunicació (ACTIC) de la Generalitat de Catalunya, i el pla per desplegar-lo i implementar-lo.
En relació amb això, Carles Ramió ha comentat que l'Escola imparteix formació que permetrà assolir els tres nivells de l'acreditació (bàsic, inicial i avançat).
Al seu torn, Orland Cardona ha destacat l'interès dels resultats de la participació interactiva dels assistents a la Jornada, al taller i a les reflexions escrites tant individuals com de treball en grup, que més endavant es publicaran en un document.
Intervencions dels ponents convidats: (Els documents de suport de les ponències es publicaran en aquesta mateixa pàgina tan aviat com estiguin disponibles.)
Reflexions dels dinamitzadors I: Formar en les competències clau establertes per l'OCDE.
L'acreditació TIC de la Generalitat de Catalunya * Una aposta per l'acreditació de competències Ricard Faura, cap del Servei de Societat del Coneixement de la Secretaria de Telecomunicacions i Societat de la Informació de la Generalitat de Catalunya
Guiar en l'univers 2.0 - Reflexions dels dinamitzadors II:
No entenc res: pistes per fer un ús eficient del serveis 2.0 a l'Administració Xavier Belanche.
* Jo sóc Google: identitat, espai privat i Web 2.0 Amadeu Abril, advocat i professor de dret d'ESADE
* Un model de formació realista basat en l'aprenentatge reflexiu i col·laboratiu Olga Esteve i Zinka Carandell, Departament d'Educació
* Un wiki com a instrument de treball col·laboratiu i eficiència a les organitzacions Eduard Díaz, Scopia
* Proposta de formació virtual de l'Escola Lluís Ràfols i Marta Clar, Secció de Formació no Presencial de l'Escola
Moderadora: Sylvia Alonso i Codina, responsable d'Innovació i Qualitat en la Formació de l'Escola d'Administració Pública de Catalunya
Nivell 2 d'avaluació: presentació de l'estudi "Estàndards per a l'avaluació de l'aprofitament de les activitats de formació del personal de l'Administració pública"
Nivell 3 d'avaluació: presentació d'un estudi d'avaluació de la transferència a la comunitat de Múrcia
El Pla d'avaluació de la Generalitat de Catalunya
Sylvia Alonso i Codina, responsable d'Innovació i Qualitat en la Formació (EAPC)
Presentació de les experiències d'avaluació de la transferència basades en el mètode del Dr.
Holton fetes a l'EAPC i la Generalitat de Catalunya
Pilar Pineda, professora de pedagogia laboral (UAB) i consultora de formació a les organitzacions
D'esquerra a dreta, Sylvia Alonso, responsable d'Innovació
i Qualitat en la Formació, i Marta Rovira, subdirectora de
D'esquerra a dreta, Encar Echazarra, directora del Instituto
En aquesta pàgina trobareu els enregistraments d'àudio de totes les intervencions de la Jornada.
La resta de materials (informació sobre els ponents, textos de les ponències, etc.) estan disponibles al wiki de l'Escola.
Bloc I: L'oferta en línia a l'administració local
Bloc II: Experiències de formació virtual a la Generalitat (i a l'Escola Balear d'Administració Pública)
Dins la programació de la funció formació, adreçada al personal tècnic de les unitats de formació de les administracions públiques catalanes, s'ha celebrat, el proppassat 29 de maig, l'edició pilot de les sessions d'intercanvi sobre casos d'èxit en formació.
La finalitat de la sessió ha estat la difusió d'estratègies i procediments que han donat bons resultats en la planificació i gestió de la formació, però amb la particularitat –metodologia innovadora a l'EAPC- que totes les persones participants han assumit la presentació d'un cas d'èxit, requisit establert per poder assistir-hi.
S'han pogut debatre i analitzar 7 casos d'èxit.
Com a cloenda de la sessió, les persones participants han posat de manifest que el format participatiu ha resultat ric en idees profitoses i el petit format ha estat molt còmode.
Ha estat especialment ben valorat pels companys de l'Administració local, on els tècnics de formació treballen més en solitari i necessiten sobretot contrastar i compartir.
Els assistents a la sessió, durant la intervenció
Aquesta jornada és la segona i darrera de les que han compost enguany l'Escola d'Estiu adreçada principalment a responsables de les unitats de formació de les administracions catalanes.
La jornada ha tractat dos aspectes diversos de la comunicació en l'àmbit de la formació.
Raquel Xalabarder, de la UOC, experta en propietat intel·lectual, ha esvaït alguns dubtes plantejats prèviament per l'auditori sobre aquest tema.
Després, Ferran Ramon-Cortés ha donat unes claus per millorar la nostra comunicació davant de diversos interlocutors.
Una dinàmica de resum amb les persones assistents ha clos la jornada.
Barcelona, 28 d'octubre de 13.30 a 15hores
La Jornada anual d'avaluació és una oportunitat perquè les persones responsables de formació de les administracions públiques catalanes puguin prendre distància de la gestió diària i se centrin en valorar quins són els resultats que els plans de formació que impulsen obtenen en la seva organització.
L'objectiu de la jornada és reflexionar sobre quin pot ser el nivell clau d'avaluació a la formació en les administracions públiques i sobre les possibilitats reals de fer avaluació de l'impacte de la formació en el context organitzacional de les administracions públiques.
Taller sobre l'avaluació de l'impacte proper, el microimpacte.
Ramon Crespo Forte | Presentació i Dossier
Transferència o impacte, quin ha de ser el nivell clau?
Pilar Pineda Herrero | Presentació
3 Reptes per avaluar la formació i un exemple per fer-ho.
Jordi Sanz Porras | Presentació
La jornada la va inaugurar la directora de l'Escola, Montserrat de Vehí, que va donar la benvinguda als assistents, una cinquantena de formadors interns, i els va reconèixer i agrair la seva valuosa tasca de docència.
A continuació va encetar el tema objecte de la sessió: la posició de l'Escola dins de l'evolució de la societat del coneixement i en el nou escenari de l'aprenentatge i el paper essencial que hi poden jugar els formadors interns.
La primera intervenció de Lluís Ràfols, cap del Servei de Formació Contínua i Suport a la Selecció, va servir per explicar els canvis organitzatius recents del Servei, que va detallar, pel que fa als canvis de personal, la cap de la Secció de Disseny i Programes, Ana Gisbert.
Lluís Ràfols va esmentar com a referent de la seva exposició El nou escenari de l'aprenentatge organitzatiu dins l'Administració de la Generalitat el darrer número del butlletí Escola Innovació, que es va centrar en els canvis del model de l'aprenentatge a les organitzacions en la societat del coneixement, en particular a les administracions públiques.
També va desenvolupar les tendències al voltant de les quals s'articula l'aprenentatge en l'actualitat: la col·laboració, la personalització i els contextos no formals.
Finalment va explicar les actuacions que duu a terme l'Escola amb els diferents agents implicats i va animar els formadors interns a prendre-hi part.
En aquesta línia els va proposar una formació virtual per al 2015 que consisteix en un taller pràctic d'habilitats digitals que s'iniciarà al març.
Manel Muntada, consultor extern ( cumClavis ), va fer la ponència De formadors a facilitadors d'aprenentatge: com evoluciona el paper dels docents en el nou escenari.
En la seva exposició va explicar i il·lustrar alguns dels conceptes clau que configuren el nou model de l'aprenentatge (visió holística, pes del propòsit, intercanvi, col·laboració ), l'actitud del nou professional en relació amb l'aprenentatge (membre d'una xarxa que afegeix valor, amb iniciativa i autonomia, explorador, compromès) i el nou rol del formador, que ha de fer de guia perquè l'alumne trobi i vagi construint el camí per ell mateix, l'ha d'estimular perquè sigui capaç d'elaborar el seu discurs i d'extreure les seves idees i li ha de mostrar l'interès de l'aprenentatge permanent.
La sessió es va cloure amb un debat en què van intervenir una quinzena de participants que en alguns casos van expressar les seves impressions o preguntes en relació amb l'escenari que s'havia dibuixat i en d'altres van explicar les seves experiències vinculades amb el nou paradigma.
De formadors a facilitadors d'aprenentatge: com evoluciona el paper dels docents en el nou escenari, per Manel Muntada | Presentació
Avui en dia no cal esperar a seure davant d'un ordinador per fer consultes i gestions, sinó que els dispositius mòbils permeten accedir a recursos i gestionar tasques en qualsevol lloc i moment; el futur és i està en el mòbil, segons consideren totes les persones expertes en la societat del coneixement.
En aquest escenari convé saber quin ús es pot fer dels dispositius mòbils des de l'àmbit de la formació i l'aprenentatge, per això, en aquesta Escola d'Estiu s'ha realitzat aquesta sessió, la finalitat de la qual ha sigut partir d'un paquet d'aplicacions classificades i treballar-hi per conèixer les possibilitats d'aplicació que tenen en l'aprenentatge formal i informal i en la gestió i creació de coneixement.
Barcelona, 15 de juliol de 2015
Els jocs i la predisposició dels humans a la competició, a assolir fites, a comparar, a col·laborar, són la base de la gamificació.
Es tracta de components, mecàniques i dinàmiques que aconsegueixen que les persones s'orientin a l'acció, de manera que es mostrin disposades a esforçar-se, concentrar-se, superar-se o comunicar-se per aconseguir l'objectiu que el joc proposa.
Ja fa un temps que parlem de la gamificació.
El que importa és que en els darrers anys la implantació dels jocs a les organitzacions ha crescut de manera exponencial, sobretot en el camp del marketing i la comunicació.
Avui dia s'està aplicant a tot tipus de negocis i també a l'Administració pública.
En aquesta jornada s'ha reflexionat sobre: pot ser igualment útil en l'àmbit formatiu?
Admet la nostra organització aquestes metodologies?